钦定古今图书集成/理学汇编/学行典/第229卷 > 《过至孝墓》吴城
## 钦定古今图书集成/理学汇编/学行典/第229卷 > 《过至孝墓》吴城

“过为世希氏，史谍鲜著名。孰谓吾之邦，有以至孝称。
想其事双亲，诚恪通神明。身后一抔土，世犹不敢轻。
乐公诚乐善，记名警遗氓。偶读《灵禽碑》，得之喜不胜。
吾邦有盛德，岂宜久沈冥。恨不访遗冢，下拜涕泪零。
又恨失名字，无以附汗青。自伤无馀资，旁建旌孝亭。
当使孝者见，事亲坚其诚。且令顽悖儿，内愧面颈赪。”
因玆式改行，为国省繁刑。誓将拙言句，诵咏播芳馨。
蒿茨莫浪剪，牛羊莫妄登。过者宜下马，呵护烦山灵。